রুশ ভাষা
রুশ ভাষা রাশিয়ার একমাত্র সরকারি ভাষা। এছাড়াও এটি বেলারুশ, কাজাকিস্তান, কিরগিজস্তান, ইউক্রেনের স্বায়ত্বশাসিত ক্রিমেয়া এবং মলদোভার ত্রান্সনিস্ত্রিয়ার অন্যতম সরকারি ভাষা। রুশ ভাষা জাতিসংঘের ছয়টি দাপ্তরিক ভাষার একটি।
রাশিয়া জাতীয় ফুটবল দল
রাশিয়ার জাতীয় ফুটবল দল () রাশিয়ার জাতীয় ও আন্তর্জাতিক পর্যায়ের ফুটবলে প্রতিনিধিত্বকারী দল। এ দলটি রাশিয়ার ফুটবলে সর্বোচ্চ নিয়ন্ত্রণকারী সংস্থা রুশ ফুটবল ইউনিয়ন কর্তৃক পরিচালিত হচ্ছে। মস্কোর লুঝনিকি স্টেডিয়াম ও লোকোমোটিভ স্টেডিয়াম এবং সেন্ট পিটার্সবার্গের পেট্রোভস্কি স্টেডিয়াম এ দলের নিজস্ব মাঠ। দলটি এ পর্যন্ত তিনবার (১৯৯৪, ২০০২ এবং ২০১৪) বিশ্বকাপ ফুটবলে খেলার যোগ্যতা অর্জন করেছে। এছাড়াও, তারা ২০১৮ সালের বিশ্বকাপ ফুটবল আয়োজনে স্বাগতিক দলের মর্যাদা লাভ করেছে। ইউরোপীয় চ্যাম্পিয়নশীপে এ পর্যন্ত চারবার (১৯৯৬, ২০০৪, ২০০৮ এবং ২০১২) খেলেছে রুশ দলটি। তন্মধ্যে, ২০০৮ সালে বড়ধরনের প্রতিযোগিতা হিসেবে গ্রুপ-পর্বের বাঁধা অতিক্রম করাই ছিল তাদের সর্ববৃহৎ সাফল্যগাঁথা। অবশ্য, সাবেক সোভিয়েত ইউনিয়ন জাতীয় ফুটবল দলের সাফল্যের সাথে এর কোন সম্পর্ক নেই।